Andrés?
Ce faci aici dezbrăcat? Pot veni turiștii. E patrimoniu național.
Nu va veni nimeni. Am cumpărat toate biletele.
Absorb energia telurică a acestei pietre.
Hai și tu!
Întinde-te!
Hai, întinde-te!
Întinde-te!
Știai că piatra de sub acest castel are proprietăți magice?
A fost construit în secolul al XIII-lea de Cavalerii Templieri.
Toate clădirile lor erau locuri-cheie.
Portaluri energetice, frățioare!
De fapt, aici a locuit Papa Luna,
un om repudiat și excomunicat, în vremuri insalubre.
Speranța de viață nu era nici 40 de ani. El a trăit până la 94 de ani.
Cum e posibil așa ceva?
Îți spun eu.
Pentru că piatra asta
are o energie vindecătoare.
Vindecătoare?
Sergio!
La ce te gândești?
Nu sunt genul de om care-și pune rudele pe drumuri
ca să le dea vești deprimante.
Eu dau doar vești minunate.
Frățioare…
Mă însor!
Iar?
E a patra oară, dar sigur ești îndrăgostit lulea.
Cred că și mai mult.
Să ghicesc! Abia ai cunoscut-o.
Aproape.
- Nu crezi că e un dar? - E improbabil.
Sergio! Fericit e cel care iubește.
Să te lași iubit e doar pentru lași.
Adevărata iubire e atunci când iubești ca un nebun.
Iar eu am acest dar.
Nu-i minunat?
Mă bucur pentru tine.
Mulțumesc!
Dar, înainte de orice,
azi, noi doi o să sărbătorim petrecerea burlacilor.
Împreună.
Ți-ai adus și haine de vară sau doar costumul ăsta de bibliotecar?
- Păi… - Cumpără-ți ceva!
Eu o să-l vizitez pe Olandez.
Cumperi opere de artă?
Cam așa ceva.
FABRICA DE BANI BERLIN ȘI DAMA CU HERMINĂ
M-am gândit.
Răspunsul e nu.
Te rog, vorbește mai încet!
Nu aștept să-ți termini treaba aici și să las să treacă pasiunea asta.
Ți-am cerut timp ca să fac lucrurile cum trebuie.
Cine știe ce se va întâmpla după ce-ți termini treaba?
Poate că nu voi mai fi interesată de tine.
Sau nu vei mai fi tu interesat.
Sau, poate,
mori împușcat.
Sau, poate, în ciuda prezumțiilor tale,
putem fi fericiți.
Deranjez?
Era bine dacă intrai acum 2 secunde.
Omul ăsta
a încercat să mă sărute.
Iubito, ne lași singuri, te rog?
Privește-mă în ochi!
Spune-mi că n-ai sărutat-o!
Nici măcar n-am încercat.
Ai cuvântul meu.
Știu că spui adevărul.
Trecem printr-o perioadă grea.
Ea se preface că nu e așa, dar eu observ totul.
Totul.
Iar tu ești aici
și ne-ai câștigat încrederea și prietenia.
Asta te face momeala perfectă pentru a alimenta acea fantezie.
Oricum, știu când un bărbat mă minte.
Ascultă-mă!
Dacă-ți trece prin cap să pui un deget pe soția mea,
dacă o atingi sau respiri același aer cu ea,
îți jur că nu vei ieși din palatul ăsta,
fiindcă te voi îngropa cu gemenii în criptă.
De viu!
Dar îți voi lăsa o gaură mică.
Una minusculă.
Ca să respiri câteva zile
și să ai timp berechet să regreți.
Mă auzi?
Bine.
Primul cocktail, Sex on the Beach.
Hai, spune-mi!
Cine e?
O cheamă Candela.
E o odă adusă vieții.
- Cu ce se ocupă? - E hoață.
Și am pus la cale un plan.
Dar stai liniștit! Nu-ți face griji, e un jaf fals.
Cum adică e fals?
Un aristocrat, un tip insuportabil, m-a pus să fur un tablou.
Am acceptat, dar nu o voi face.
Nu respecți o înțelegere?
Nu din lipsă de idei. Din contră. Să furi artă e cel mai simplu lucru.
Andrés!
- Bună ziua! - Bună! Ce faceți?
Să jefuiești Banca Spaniei e complicat.
Nu contează dacă e ușor sau greu. Ți-ai dat cuvântul. E un lucru valoros.
Principiile, Andrés!
Sergio, vino aici!
O să mă vrea mort când o să deschidă seiful
și o să vadă că fantezia lui
a fost doar un paravan ca să-i furăm toți banii.
Andrés, o fi el aristocrat,
dar e și criminal.
Vrei să trăiești cu teama că, la orice pas,
poți da peste un asasin plătit?
Ca să fii în siguranță,
el trebuie să aibă ceva de câștigat și ceva de pierdut la final.
Și, dacă s-ar răzbuna pe tine, ar pierde mai mult decât ar câștiga.
- Câștigăm amândoi sau pierdem. - Exact.
Dar trebuie să respecți înțelegerea.
Ai perfectă dreptate.
Și, la urma urmei, să faci un plan și să nu-l execuți
nu e prea stimulant.
E mult mai bine așa.
Fură tabloul!
O să fur Dama cu hermină.
De Leonardo?
Cum o să…
Cum o s-o faci?
- De ce te-ai răzgândit? - Nu mai e nimic de pierdut.
Dacă soțul tău mă omoară, prefer să te sărut înainte.
Și, odată ce-am început, nu mă mai opresc.
Dnă, m-a trimis ducele după cheile sale.
Le-a lăsat în baie.
Nu le-am văzut.
Dacă le găsesc, i le aduc eu.
Le vrea acum. Știți cum se enervează.
Mă îmbrac.
Am zis că i le aduc eu când sunt gata.
Chem servitoarea ca să vă facă patul?
Nu e nevoie.
Mă descurc singură. Mulțumesc.
Keila, nu pot vorbi.
Doar un minut. E important.
- S-a întâmplat ceva? - Încă nu, dar se va întâmpla.
- Am ajuns mai devreme la întâlnire. - Te întâlnești cu Bruce?
Cu Bruce. Și cu Claudio, amantul meu.
Se pare că vom forma un trio.
Am făcut o listă cu pro și contra pentru fiecare.
Dar văd doar calități la amândoi.
Așa că nu e un sistem prea bun.
Încă o Margarita, cu mai multă tequila!
Keila, ești bine?
Sunt puțin amețită.
Spune-mi, Cameron!
Când te-ai combinat cu Jimmy,
ai avut îndoieli?
Știai că îl iubeai pe Jimmy sau pe Roi?
Știam foarte bine.
Pe Roi.
Eram complet îndrăgostită de el.
Dar a venit Jimmy și totul s-a dus naibii.
M-am dus să vorbesc cu el cu un nod în stomac.
Credeam că mă simțeam așa fiindcă mă vedeam cu iubirea vieții mele.
Dar am dat-o în bară.
Mi-am pierdut mințile.
Am colindat barurile și m-a invitat la un concert…
M-am lăsat dusă de val.
După ce am făcut sex pe plajă, mi-am dat seama.
Nu mă simțeam așa și nu aveam un nod în stomac
pentru că-l vedeam pe Jimmy.
Ci pentru că realizasem că Roi conta cel mai mult pentru mine.
Și știi ceva?
Când m-am întors acasă, deși îl iubeam atât de mult…
n-am putut să i-o spun.
Doar am dat vina pe el pentru tot.
Dar spune-i!
Dacă Roi e iubirea vieții tale, trebuie să-i spui.
Poate vorbesc cu el când mă întorc.
Bine.
Dar întoarce-te repede! Da?
Bine.
Trebuie să închid.
Bruce vrea să avem o relație în trei.
Serios?
E cam mult pentru mine.
Și o relație în doi e mult pentru mine, darămite în trei!
Am avut relații virtuale. Nu mă descurc altfel.
O să spui că mă descurc, dar nu e așa.
Nu mă descurc bine deloc.
Nu te cunosc prea bine,
dar n-am mai fost niciodată într-o situație atât de ciudată.
E o situație ciudată.
La început, ai fost amant,
dar poate ne logodim
și ne punem pirostriile în Las Vegas.
Înainte să ajungem în Las Vegas, lasă-mă să spun ceva!
Pentru că am impresia
că îți forțez mâna în situația asta,
și nu e corect.
Keila, eu am susținut că fac asta din iubire
și din generozitate.
Pentru că e modern să iubești mai multe persoane.
Dar e o minciună.
Roi mi-a deschis ochii.
De fapt, mi-e frică.
Mi-e frică pentru că e prima dată când iubesc atât de mult pe cineva.
Și ideea asta absurdă de a avea o relație în trei
e doar o încercare disperată.
Fiindcă știm cu toții că el e cel care fură toată atenția,
iar eu devin invizibil.
Așa că am decis ceva.
O să plec.
Cocktailurile.
Dar, în seara asta, ne luăm rămas-bun cum se cuvine.
Toți trei.
Fără povești triste și fețe lungi. În seara asta, petrecem.
Pentru cel mai scurt trio din istorie!
Ce zici?
E genial, frate!
Vino aici!
Gata cu munca! Începe petrecerea.
E o petrecere a burlacilor.
Ce muzică mai e asta?
Cred că e flamenco chill.
Îți amintești petrecerile de acasă, cu mătușile mamei cântând în sextet?
- Nu, te rog! - Ba da.
Le vom arăta acestor parveniți cum se petrece în stil californian.
Te implor…
Nu! Nu-mi face asta!
Ei bine…
Eu plec.
A fost o seară epică.
Claudio!
A fost o plăcere.
Keila…
Ne mai vedem.
Îl mai știi pe Căpitanul Hook?
Când îl înțeapă cu sabia pe Peter Pan ca să-l facă să cadă de pe corabie?
Da.
Te simți ca Peter Pan la capătul scândurii?
Am ajuns până aici pentru că e un miracol să găsești o persoană minunată ca tine.
Și am avut o revelație.
Ai realizat că-l iubești, nu?
E finalul pe care îl știam de la început.
Eu sunt intrusul aici.
A fost o poveste frumoasă.
Toată lumea merită o aventură minunată
ca să-și dea seama cât de frumoasă e povestea lor de iubire.
Ar trebui să fugi după el.
E frumos să aștepți răsăritul după o noapte de vis.
Așa e.
Ar trebui să te căsătorești mai des.
Mă duc să iau cafea.
CAMERON
Ai avut dreptate. E un transport de diamante.
Am pus un telefon în sac. Dacă mută marfa, o localizăm.
Uneori, nu e suficient să faci ce ți se spune.
Pa, Berlin!
Mulțumesc!
- Totul e în regulă? - E perfect.
Știu cum să-i dau dau șah-mat ducelui ăla cretin!
ȘTERGE
- Bună seara! - Bună seara!
Ești bine?
Pari cam amețită.
Din cauza furtunii. Nu mă simt prea bine.
- M-a sunat prietena ta, Cristina. - Cum se simte?
Bine. Atât cât se poate, după ce ai otrăvit-o.
Acum, îmi vei spune ce cauți aici.
Sunt hoață.
Pe iahturi de lux.
Pasagerii au bijuterii și obiecte de valoare.
Nemaipomenit!
Lucrezi singură?
Nu am nevoie de nimeni.
Hai să facem un lucru!
Vom analiza trei motive pentru care te afli aici.
Ia loc!
Primul e că ești o hoață pe cont propriu care a venit să fure bijuterii,
și a ajuns să facă o gaură în pat, căutând orez.
Dă-mi telefonul!
Al doilea e că ești polițistă sub acoperire
care a venit aici după ce a primit un pont.
Dar îl exclud pe ăsta.
Deblochează telefonul!
De ce îl excluzi?
Niciun polițist n-ar face o gaură într-o barcă.
Și al treilea…
e că faci parte dintr-o bandă.
O bandă care, deși n-am idee cum, știe ce avem la bord
și te plătește ca să faci treaba asta.
O bandă cu nume de planete.
Căpitane, ești așteptat pe punte.
Bine.
Va trebui să amânăm asta.
Privește-mă!
Când mă întorc, vreau numele lor adevărate.
Dacă nu, te așteaptă hipotermia ireversibilă.
Nici n-ai idee câți marinari cad în mare!
De necrezut.
Tovarăși, prieteni, bună dimineața!
Te-ai bronzat?
Da. Am reflectat puțin la plajă
și am schimbat planurile.
Vom fura Dama cu hermină.
De ce?
Pentru că e biletul nostru pentru a trăi în pace restul vieții.
O să vedeți.
Ce e asta?
Afacerea ilegală a ducelui de pe iahturi,
care îi face munții de bani negri,
e contrabanda cu diamante.
Cameron a descoperit asta.
Diamante?
Diamante neșlefuite de pe coasta Africii.
Traficul de pietre prețioase e una dintre cele mai profitabile afaceri.
Din Botswana și Sierra Leone,
ajung pe piața neagră tone de diamante furate de muncitori.
O piatră neșlefuită, care costă 100 sau 200 $,
poate fi vândută, după șlefuire, cu 75.000 €?
Cel puțin.
Și, cum traficanții nu au milă de trădători,
ne vom face treaba.
Scuze! Atunci, nu mai jefuim seiful?
Ba da,
dar după ce furăm tabloul.
Vreau să vă arăt ceva. Scuză-mă, Keila!
Cred că am fost cel mai fericit când am pregătit furtul tabloului.
Cu energia dulce pe care ți-o dă iubirea,
cu frumusețea Sevillei,
alături de prietenii mei,
calculând cu precizie orice posibilă piedică,
am pregătit cel mai mare spectacol din istoria furtului de artă.
URGENȚE
FĂRĂ SEMNAL
Nu!
După multă chibzuială,
credem că am găsit soluția pentru a deschide ușa seifului.
Analizând datele georadarului, am văzut o crăpătură.
E o adâncitură de vreo cinci centimetri în diametru.
Am văzut-o eu.
Am crezut că e un scaner biometric.
Ar fi fost din silicon și aluminiu, dar e din oțel.
Suntem siguri că se deschide cu un electromagnet.
E perfect logic.
Se potrivește cu personalitatea ducelui,
un excentric, mereu oscilând între complex și simplu.
Exact. Și l-am văzut.
Îl poartă mereu la el, cu cheile.
Trebuie să i-l ia cineva.
Din buzunar, abia atingându-l,
cu mare măiestrie.
Nu, nici vorbă!
Nu mai amestec treburile personale cu munca.
O să vorbesc cu ea.
Poftim cheile!
L-am îmbrățișat pe duce ca să-i urez drum bun
și i le-am luat din buzunar.
Ești sigură că nu te-a văzut furându-le?
Nu le-am furat. Le-am înlocuit cu altele.
Unde e crema mea de mâini?
- Îmi permiteți, duce? - Intră!
Vedeți dvs…
Am o neliniște.
Nu am încredere în cei aduși la palat.
Și, iertați-mă,
dar luați masa cu ei și cântați cu ei în grajduri.
Ar trebui să vă amintiți de ce i-ați adus aici.
Sunt hoți, nu prieteni.
Ce vrei să-mi spui, Santos?
Am impresia că nu vor fura Dama cu hermină,
ci că vă vor jefui pe dvs.
Și tu?
Ce crezi?
Intru zilnic în bibliotecă și văd ce fac.
Eu cred că vor fura tabloul.
- Unde te duci? - Unde sunt?
În bibliotecă.
- Nu mai suport. - Álvaro, ce e?
Mai sunt 24 de ore până la jaf și nu mi-ați spus nimic.
- Nimic! - Ce te îngrijorează, duce?
Că n-avem talentul necesar pentru a executa furtul cu genialitate?
Ce perspicace ești!
Da, exact asta e.
Ar fi de neiertat dacă n-ar fi furtul secolului.
Înțelegi?
Vreau să se discute despre el zeci de ani.
Să ocupe două pagini în blestematul de Washington Post!
Știrile din Filipine să înceapă cu furtul Damei cu hermină!
Te înțeleg perfect.
În cazul ăsta, ia loc și delectează-te!
Acesta e camionul blindat care va transporta Dama cu hermină.
Are pereți de oțel, de 35 de milimetri.
Ne jucăm, duce?
Cum ai deschide camionul?
Doi dintre ei vor folosi lănci termice?
Asta ar dura aproximativ nouă minute.
În centrul orașului, la prânz, vom avea doar câteva secunde.
Cât de interesant!
Cum o veți face?
Îl vom deschide cu codurile lor.
Îi veți urmări la aeroport cu binoclul când vor încărca tabloul?
Ar fi naiv din partea noastră să ne bazăm pe o singură carte,
privind prin binoclu.
În al doilea rând, folosesc un paravan ca să împiedice asemenea tactici.
Bruce!
Atunci, cum veți proceda?
E un moment perfect când camionul e deschis.
Cu 48 de ore înainte, în liniștea unui hangar,
se asigură că e în ordine și că rezervorul e plin.
Dar noi avem deja patru camere instalate și vedem din toate unghiurile…
Keila!
Parola.
E…
E uimitor!
Uite, dragă!
Par niște cercetași, alături de liderul lor,
dar sunt cei mai străluciți infractori.
Unde va avea loc furtul?
Pe Podul Triana.
Pe Podul Triana…
Te rog, spune-mi că pot să asist, de la unul dintre barurile de pe acoperiș,
la capodopera mea!
Sigur că nu. Du-te cât mai departe!
Mergi la țară cu amici care pot depune mărturie!
Mai ales, nu căuta nimic pe internet despre Dama cu hermină!
Dacă ajungi pe lista suspecților, aceste măsuri îți garantează nevinovăția.
Doamne ferește! O să plec.
Dar spune-mi cum o veți fura!
Damián, camionul intră pe autostradă.
Poziționează-te!
Îl vedem. E în spatele nostru.
Operațiunea Roiul a început.
Ce e Operațiunea Roiul?
E foarte simplă.
Trebuie să înconjurăm camionul cu mașini.
Logistica e complicată. Îți trebuie cel puțin 19 vehicule.
- Ai oameni de încredere? - Am încredere deplină în ei.
Viitoarea mea soție.
Sunt în spatele camionului.
Și noua mea familie.
Sunt pe poziție.
- Suntem toți pe poziții. - Închidem convoiul.
Camionul va fi în centrul alaiului nostru.
Ca Fecioara Maria într-o procesiune.
Ei vor crede că sunt blocați
într-un ambuteiaj de luni, provocat de un camion cu pepeni.
Ultimul lucru la care te-ai aștepta la un furt de artă sofisticat
e un camion cu pepeni!
Unde o veți face?
Pe Podul Triana, în plină zi.
Pe Podul Triana.
Ai ales un pod ca să controlezi cele două capete.
Exact.
Și, cum nu vrem tragedii,
primul pas va fi să blocăm pistele de biciclete și trotuarele.
În felul ăsta…
avem un culoar controlat pentru convoi.
Procesiunea noastră va ajunge la locul operațiunii.
Atunci va începe numărul nostru de iluzionism.
Sunt înnebunit după magie.
Ești gata, Roi?
Dă-i drumul!
Totul va începe cu un incident tragic
care va atrage atenția publicului.
O explozie de cauciuc.
Să zburăm!
Odată ce avem baricada de camioane, va începe simfonia frânelor scrâșnite.
Totul va fi ascuns în mașini.
Aduc cu efectele speciale din filme.
Aceștia sunt senzorii. O atingere și…
Îi vom bloca într-o zonă fără vizibilitate
și vom elibera fum.
Zeci de pietoni vor crede că sunt martorii unui accident tragic.
Dar noi le vom atrage atenția în mod constant dintr-un punct în altul.
Ca să nu înțeleagă nimic.
Înapoi! O să explodeze!
Dați-vă înapoi!
Și, în timp ce vor urmări exploziile…
niciunul nu va observa că, în acel fum, la jumătatea podului,
cel mai mare furt de artă din istorie va fi în desfășurare.
Sunt replici ale unui dispozitiv exploziv.
Impresionant!
DACĂ DESCHIZI UȘA, EXPLODEZ
Nu vor risca să deschidă ușa și să le explodeze în față.
Niciunul nu e Schwarzenegger.
Nici Roberto Cornejo, nici Blas Mencía
nu par să-și dorească să fie eroi ologi pentru a apăra arta renascentistă.
Tabloul și suportul lui au 59 de cm înălțime și 45 de cm lățime.
Așa că am creat propriul mijloc de transport.
Scoatem Dama cu hermină într-o cutie de pizza?
Exact, cu un curier.
Genial!
Acum vine adevărata lovitură de geniu.
În timp ce tabloul traversează Sevilla pe un scuter de livrări,
niște derbedei vor începe să atace camionul cu lănci termice.
Vom tăia oțelul la 3.500 de grade.
Când vom fi pe jumătate gata,
sirenele se vor auzi din apropiere.
Plecăm!
Totul va fi calculat meticulos, ca să pară o evadare grăbită.
Când va ajunge poliția în acest haos,
le va fi greu să înțeleagă ce se întâmplă.
Deodată, cu fumul încă plutind peste pod, vor începe să lege lucrurile.
10-79, tentativă de jaf.
Explozibil! Îndepărtați-vă! Haideți!
Când, în sfârșit, vor deschide ușa camionului blindat…
vor răsufla ușurați.
Vor vedea Dama cu hermină în ambalajul de securitate, intactă.
O copie perfectă a Damei cu hermină. De asta ai fost la Olandez.
Corect.
Vom face schimbul cu copia aia.
E o copie magistrală.
Cea mai bună care poate fi creată în lipsa lui Leonardo da Vinci.
Am fabricat totul.
Banda de ambalare, cristalul antiglonț, suportul de aluminiu…
Până și codurile de identificare.
Numerele sunt generate aleatoriu când tabloul părăsește muzeul.
Cum ați imprimat acele etichete dacă tabloul n-a părăsit încă Polonia?
Programul are niște slăbiciuni
pe care le-am folosit pentru a-l modifica.
COD VERIFICAT
Totul e în ordine.
Vor crede că a fost o tentativă de furt.
Și vor crede asta mult timp.
Planul e magistral, dar unde va fi adevărata Dama cu hermină?
Se va plimba prin Sevilla într-o sacoșă de cumpărături.
E ultimul loc unde ai căuta prada unui furt
despre care nimeni nu știe.
…coșuri de nuiele pentru Boletus edulis, care sunt atât de drăguțe…
O ORĂ MAI TÂRZIU
Știri de ultimă oră din Sevilla,
unde a avut loc o tentativă de jaf pe Podul Triana.
Obiectivul hoților era celebrul tablou al lui Leonardo da Vinci,
Dama cu hermină,
care va fi expus în capitala provinciei.
Deocamdată, nu sunt victime.
Au reușit.
Mă auzi?
- E a mea! - Felicitări!
Aproape m-ai derutat.
Cu mediocritatea ta.
Și mentalitatea de ratat.
Am vrut doar să fiu prudent, dle.
La revedere!
Continuă! Eu plec.
În timp ce ducele i-a închis lui Santos,
câinele nostru de pază,
soarta ne-a condamnat la moarte din cauza unui detaliu rămas nerezolvat.
Văd că ai venit cu propria geantă.
De când sunt aici?
Ai ceva de zis?
Bine, atunci, încă puțină tequila.
Deci?
N-am nicio bandă.
Și, dacă aș avea, nu ți-aș spune niciodată.
Cum stăm?
Nu e nimeni pe o rază de 42 de mile.
Adică nu vei avea norocul să dai de o altă navă.
Cu cât înoți mai mult, cu atât e mai rău, căci vei obosi și ți se va face frig.
Cel mai apropiat țărm e al Algeriei,
la 370 de mile.
Spune-mi ceva!
Cine vrea să-l trădeze pe șeful meu?
Cine vrea să ne jefuiască?
Spune-mi doar asta!
Ca să ne putem apăra. La naiba!
Altfel, te scufunzi.
Pe șeful meu îl cheamă Carlos.
Carlos?
Care Carlos?
Carlos Coiosul.
Ești arogantă și n-ai minte.
O să ies din apă.
Nu știu cum. Agățată de o bucată de lemn.
O să rezist.
Și jur că ne vom revedea.
Vom raporta dispariția ta în zori.
Până atunci, succes!
Decodare în curs.
Conform georadarului, e un cilindru sub seif.
După culoare, conține metan.
După ce metanul și oxigenul sunt consumate de foc,
depozitele se reumplu.
Sau nu. Nu știm dacă se reumplu automat
sau dacă trebuie activat sistemul.
Dar trebuie să luăm asta în calcul.
Când deschid ușa, Bruce și Roi intră, și se declanșează explozia.
Orice s-ar întâmpla,
ușa se va mai deschide o dată ca să ieșim cu banii.
Sau vom confrunta a doua minge de foc, în urma căreia nu veți supraviețui.
Cinci cifre.
Îmi pare rău, dar nu pot intra.
Bruce, nu intra!
Avem costume ignifuge, oxigen și căști.
Am putea intra și în iad, urlând și plini de adrenalină.
- Roi… - Sunt doar 40 de secunde, Bruce.
- Hai! - Nu, Roi!
Tu ai nevoie să intri acolo ca să-ți crească adrenalina
și ca să nu te simți cel mai trist om din lume.
Ca un idiot care face opusul a ce simte.
Care, în loc să fie trist, bea șampanie pentru că l-a părăsit iubita.
Care, în loc să fugă de foc, intră în el ca să nu-și audă durerea.
Ești jalnic și nu știu cum să te ajut.
Nu intrați!
În sfârșit, un pic de luciditate! S-o ștergem!
Două cifre.
Damián, intru.
- E liber? - E liber.
Roi, nu fi naiv!
Încă o cifră.
Bruce! Nu!
Bruce, nu intra! Bruce!
Bruce! Nu!
Spuneți-mi ce se întâmplă!
Au intrat amândoi.
Ce facem?
SCANER BIOMETRIC
INCOMPLET
Focul va izbucni în curând.
Roi, Bruce, mă auziți?
Suntem bine. Costumul rezistă.
45 de secunde.
Bruce, ești bine?
Viziera se aburește. Nu-l văd pe Bruce.
30 de secunde.
Bruce! Ești bine?
Ceva nu e bine. Futu-i!
Mă arde!
Futu-i! Roi!
25 de secunde.
Rezervorul de oxigen se încălzește. Îi arde piciorul!
Mă arde spatele! Scoateți-ne de aici!
- 20 de secunde. - Să intrăm! Berlin!
- Scoateți-ne de aici! - Nu deschide ușa! Nu putem s-o deschidem.
Oxigenul va alimenta flăcările. Când se sting, intru după ei.
Deschideți ușa!
15 secunde.
Keila!
Îi lași să moară?
Doamne, ardem de vii!
Deschideți ușa!
- Zece secunde. - Trebuie să așteptăm.
Berlin, scoate-ne de aici!
Bruce!
Cinci.
Au murit.
- Patru. - Au murit.
Trei.
Două.
Una.
- Gata! - Deschide!
COD CORECT
Ai câteva secunde să-i scoți înainte să se închidă ușa.
E Roi?
E Bruce? Sunt în viață?
Grăbește-te! Nu ai timp.
Hai!
Nu cred că mă pot ridica.
Ba poți.
Berlin, se închide!
Berlin!
SCANER BIOMETRIC
INCOMPLET
Focul va izbucni din nou.
Nu mai iese gaz. Metanul nu s-a reumplut.
Roi e viu!
Să mergem!
Berlin, cum e Bruce?
Berlin?
Spune ceva! Trăiește?
Fir-ar să fie!
Bruce e viu.
Piciorul meu!
La naiba! De data asta, sunt avariat rău.
Nu te gândi la asta!
Și eu.
Hai, sus!
Dacă am ajuns până aici…
deschidem ușa aia nenorocită!
Câți bani sunt aici?
Mai mulți decât în peștera lui Ali Baba.
- Roi! Ești bine? - O să port mănuși toată viața.
Dar din diamante.
Am plecat de la palat, fără să știm de ce problema aia
nu ne-a adus ruinarea.
De ce, când Samuel a găsit dispozitivul printre bancnote,
în loc să-și ia pistolul,
și-a pus pijamaua și s-a culcat.
La răsărit,
când noi eram la 500 de km de Sevilla,
ducele l-a trezit pe Samuel furios fiindcă îi goliserăm seiful.
Am fost jefuit!
Au golit seiful! Mi-au luat toți banii, înțelegi?
Din cauza ta! Mi-ai spus că nu mă va jefui nimeni!
Apoi, s-a dus glonț la colecția lui
ca să se asigure că e încă acolo.
Rembrandt al meu…
Van Gogh al meu…
Cézanne al meu…
Modigliani al meu…
Mi-au luat toată viața.
Domnule, priviți!
E originalul.
L-au furat pentru mine.
Pentru mine.
Dragă duce,
iat-o pe Dama cu hermină, așa cum am promis!
A costat ceva mai mult, e adevărat, fiindcă n-am evaluat-o corect înainte.
Azi, tabloul valorează peste 350 de milioane de dolari
și am putea obține mai mult dacă l-am scoate la licitație.
Așa că mi-am permis
să-mi măresc onorariul la cele 75 de milioane din seif.
Unde sunt tablourile mele?
Nu-mi pasă de banii ăia murdari.
Vreau colecția mea!
Colecția mea!
Întoarce-te!
Te rog!
Vezi beculețul ăla?
Exact. Asta înseamnă că te înregistrăm.
Avem dovada că ești cel mai mare infractor din istoria artei.
Avem și imagini cu diamantele pe care le transporți cu iahturile.
Pozele sunt pe pat.
Dacă vrei să te răzbuni sau dacă ni se întâmplă ceva,
toate astea ies la iveală.
Nu vei mai fi un om onorabil
și vei petrece restul zilelor în închisoare.
Sunt sigur că nu vrei asta, așa că îți propun ceva.
Ce-ar fi ca tu să păstrezi Dama cu hermină, iahturile, diamantele,
și eu să păstrez restul?
Așa, câștigăm amândoi.
Dar, dacă vrei să pierdem,
pierdem amândoi.
Domnule!
Ducesa.
A plecat.
„N-am crezut că pot iubi pe altcineva cu pasiunea cu care te-am iubit pe tine.
Îmi pare rău că-ți fac asta,
fiindcă ești jumătatea mea frumoasă,
dar vine o zi când lucrurile se sfârșesc.
Azi e acea zi. Genoveva.”
Domnule…
acum adun câțiva oameni și mergem după ei.
Îi voi urmări până la sfârșitul zilelor
și jur că îi voi găsi.
Nu.
Suntem chit.
Du-te și odihnește-te!
Sunt foarte obosit.
Trebuie să mă întind.
Adu-mi Dama cu hermină aici!
Vreau s-o văd de aproape.
Rămâi cu mine!
Întinde-te aici!
Iată răspunsul la întrebarea de ce nu ne-a trădat bodyguardul!
Pentru iubire.
A văzut ca pe un miracol șansa de a elimina dintr-o lovitură
tot ce îl despărțea de duce.
Soția lui,
milioanele lui,
clasa lui socială, obsesia lui pentru artă…
N-ar mai fi fost servitor și ar fi fost singurul rămas lângă el.
Samuel fusese mereu acolo
și lăsase totul să se întâmple.
Se pare că va trebui să o luăm de la zero, Samuel.
Dar știi ceva?
Îmi place să o iau de la zero.
Desigur,
Álvaro.
În după-amiaza în care ne-am reunit departe de pericol,
banda a izbucnit în veselie.
Reușiserăm să dăm două jafuri perfecte.
Unul dintre ele, o lecție magistrală de stil.
Celălalt era să ne omoare,
ceea ce e un motiv în plus să sărbătorim viața.
Dar, în acel moment,
nu știam câtă durere putea aduce un final fericit.
…a cărei dispariție a fost raportată de căpitanul navei.
A fost găsit trupul femeii-marinar care a căzut de pe iahtul de lux.
Echipele de salvare i-au găsit trupul
la 55 de mile marine de insula Sardinia.
Conform surselor poliției,
ar fi vorba despre Natalia Reyes Guzmán, în vârstă de 23 de ani,
care s-a angajat pe iahtul de lux
fără să aibă experiență.
Autopsia a stabilit
că era în stare de ebrietate
când a căzut peste bord și s-a înecat în mare.
FEMEIA-MARINAR SPANIOLĂ DISPĂRUTĂ, GĂSITĂ MOARTĂ
NUMĂR NECUNOSCUT MESAJ NOU
Bună, Roi!
Sunt Cameron.
N-am semnal acum,
așa că vei primi mesajul când iahtul va acosta undeva.
M-au sechestrat.
Și jur că nu mi-e frică.
Dar un lucru nu-mi dă pace
și mă scoate din minți.
E o prostie.
E doar un cuvânt.
Dar mi-e aproape imposibil să-l pronunț.
Acum știu că Berlin avea dreptate.
Că sunt arogantă și orgolioasă
și că mă autosabotez.
Fac totul să pară dificil, deși e mult mai simplu.
Ca acest cuvânt pe care n-am îndrăznit să ți-l spun.
Iertare!
Dacă aș fi avut curajul să ți-l spun când trebuia,
probabil că n-aș fi fost aici.
Dar cel mai bine ar fi fost…
că aș fi salvat povestea noastră de iubire.
Îmi pare rău, Roi.
Îmi pare nespus de rău.
Sper să mă poți ierta într-o zi.
Te iert.
Te iert, Cameron.
Spune ce ai de spus!
- Ce vrei să spun? - Ce gândești.
Că n-ar fi trebuit s-o las să se ducă acolo.
Că a murit din vina mea
ca să concurez eu cu un excentric egoist, ca mine.
Și acum am pe conștiință o fată moartă și doi arși.
Astea sunt limitele tale. Aici ne deosebim.
Eu pot avea o moarte pe conștiință, dar tu nu.
Nu te crede buricul pământului!
Suntem unde am ales să fim.
Bruce, Roi…
Până și Cameron.
Toți am făcut o alegere.
Eu aș putea fi în Marbella,
deschizând cutii de valori
și mâncând turrón singur,
dar, din zilele astea din Sevilla…
voi avea mai multe amintiri decât din toți anii de predat.
Unele…
sunt dureroase…
dincolo de orice măsură.
Dar asta vine la pachet cu viața.
Și știu și eu asta acum.
Să trăiesc fără regrete.
Mulțumesc.
Hei… Dacă vrei, putem jefui casetele din Marbella.
Nici mie nu-mi place Crăciunul.
Sigur.
Încep să-mi placă jafurile-surpriză.
Dar, mai întâi, am nevoie de un răgaz.
De câteva săptămâni.
Te invit la o nuntă.
PARIS MUZEUL DE ARTĂ MODERNĂ
BOSTON MUZEUL ISABELLA STEWART GARDNER
OXFORD MUZEUL ASHMOLEAN
FEMEIE CU EVANTAI AMEDEO MODIGLIANI
VEDERE DIN AUVERS-SUR-OISE PAUL CÉZANNE
FURTUNA DE PE MAREA GALILEEI REMBRANDT
Ce zici să mergem la Sapporo de Crăciun ca să schiem în Japonia?
Nu e un plan grozav?
Ba da, dar am o treabă în Marbella și…
O treabă?
Mirele nu trebuie să-și întâmpine mireasa la altar?
Ba da, dar am câteva întrebări.
Sunt profesor de mecanică cuantică.
Ești profesor universitar?
E o distracție pe care mi-o permit când iau pauză de la lumea interlopă.
Mergem la Sapporo.
În ziua în care te-ai văzut cu Camille,
mi s-a părut că aveai ceva în buzunarul de la haină.
Părea o pereche de chiloți.
Erau vechi.
I-a adus ca amintire a timpului petrecut la Paris.
Ce-i cu tine? Pari cam abătut.
Nu-mi plac nunțile.
Nici figurinele de pe tort și nici torturile de nuntă.
Nu mă apropii de tortul ăsta de nuntă.
Și pe tine te întristează nunțile?
E emoția.
Tu ești prietenul lui din Paris, nu?
Da, eu sunt.
- Încântată! - Încântat!
Unde e acum Dama cu hermină?
Un magician nu-și dezvăluie secretele, dar îți dau un indiciu.
Dacă auzi în viitorul apropiat că se vinde sub prețul ei,
să te îndoiești!
Și care e prețul ei?
Peste 400 de milioane de dolari.
ÎN DECEMBRIE 2016, DAMA CU HERMINĂ A FOST VÂNDUTĂ CU 100 DE MILIOANE DE EURO,
UN PREȚ PE CARE EXPERȚII L-AU CONSIDERAT SUSPECT DE MIC FAȚĂ DE VALOAREA EI.
Subtitrarea: Alexandra Simona Pandelică